paragraph_text: Porast standarda u pojedinim krajevima proširio je uporabu bukalete, pa su se one počele prodavati po sajmovima, a sama komercijalizacija je sa sobom donijela i to da su dekoracije postajale sve bogatije. Naručivale su se kod majstora i za posebne prigode, kao što su rođenja djece, vjenčanja, te proslave svake vrste. Jedan od posljednjih majstora koji je Istru snabdijevao bukaletama izrađenim na lončarskom kolu je Karolj Kiš, rodom iz Vojvodine, koji se šezdesetih godina 20. stoljeća s obitelji nastanio u Rukavcu kraj Opatije, te tamo otvorio radionicu. Umro je 1990. godine. Danas se ručno rađene bukalete mogu pronaći u radionici obitelji Vivoda, rodom.iz Istre, koji bukalete na lončarskom kolu izrađuju u malom selu Jurdani, tek nekoliko kilometara od Rukavca.